Ira Levin

Ira Levin (født 27. august 1929 i New York, død 12. november 2007 i New York) var en amerikansk forfatter. Han debuterte med kriminalromanen A Kiss Before Dying (norsk: Et kyss før døden) da han var 22 år gammel.

Levins mest kjente roman er Rosemary's Baby (1967), som handler om satanisme og en kvinne som føder Djevelens barn. Allerede året etter bokutgivelsen hadde en film basert på boken premiere; grøsseren Rosemary's Baby var regissert av Roman Polański. Andre kjente bøker er The Boys from Brazil (Guttene fra Brasil) og The Stepford Wives.

Levin var gift og skilt to ganger. Han hadde tre barn.

 Bibliografi (utvalg) 

 Romaner 

 1953: A Kiss Before Dying (norsk: Et kyss før døden)
 1967: Rosemary's Baby (norsk: Rosemarys baby)
 1970: This Perfect Day (norsk: En fullkommen dag)
 1972: The Stepford Wives (ikke oversatt til norsk)
 1976: The Boys from Brazil (norsk: Guttene fra Brasil)
 1991: Sliver (norsk: Silver)
 1997: Son of Rosemary (ikke oversatt til norsk)

 Skuespill 

 1978: Death trap (norsk: Dødsfellen) Skuespillet er ifølge databasen til Nasjonalbiblioteket satt opp to ganger i Norge, ved Den Nationale Scene i 1981 og ved Agder Teater i 1997.

 Filmatiseringer (utvalg) 
 1968: Rosemary’s Baby
 1975: The Stepford Wives
 1978: Guttene fra Brasil
 1982: Dødsfellen
 1993: Sliver
 2004: The Stepford Wives (løst basert på boken)

 Referanser 

 Eksterne lenker 



Kategori:Forfattere av fantastisk litteratur fra USA
Kategori:Science fiction-forfattere fra USA
Kategori:Krimforfattere fra USA
Kategori:Grøsserforfattere fra USA
Kategori:Personer fra New York City